Кад помислите да је све отишло дођавола и да нема наде долети искра и врати вас на прави пут. Лепо је имати их у резерви. Није тако давно отишао из школе и нисмо га заборавили, а најважније од свега још једном је доказао да је човек. Видело се то давно, кад је пажљиво слушао, зрело говорио и још зрелије поступао. Свакако да је наш допринос занемарљив у односу на оно што му је дала породица, али не можемо да сакријемо задовољство што је био део нашег живота. Још једном хвала!  
  
Коментари ученика  
Врло храбар дечко који је путовао бициклом до Барселоне да би сакупио новац за децу која нису имала кућу. Свашта је преживео што је за мене изванредно.Довео је свој живот у опасност да би помогао другима, што је јако великодушно. Мислим да оваквих људи треба да буде више.  
  
Из његовог предавања сам научила да ништа није немогуће, да увек треба да јуримо своје циљеве и да не одустајемо.  
  
Подстакао ме је да и ја учествујем у неким организацијама и да помажем људима.  
  
Ретки успевају. Љубиша је веровао у своје снове и свима нам показао да ако верујемо успећемо. Невероватан млад и позитиван човек који је постао мој узор.  
  
На путу до Барселоне доживео је много комичних догађаја који су нас све насмејали, али права поука његове приче је да ништа није немогуће и да се уз много воље сваки циљ може остварити.  
  
  
Веома занимљив и интересантан догађај. Свидело ми се како је све препреке прелазио сам и то са јако мало новца. Занимљиво је и то како се сналазио да преспава, да једе и пије. Највише ми се свидело то што га није занимало туђе мишљење.  
  
Свака му част што је успео да пређе толики пут, а да није профи бициклиста и без неке специјалне опреме. Свиђа ми се што је прошао кроз велике и занимљиве градове, што је упознао људе који су му помогли на путовању.  
  
Било ми је драго да сам упознала човека који се мучи да би дошао до свог циља. Веома ми је драго да постоје љдуи који су упорни шта год да се догоди. Свака му част!